Ακρίτας Χλώρακας

Το Αθλητικό Σωματείο Ακρίτας Χλώρακας είναι κυπριακή ποδοσφαιρική ομάδα από τη Χλώρακα της επαρχίας Πάφου. Ιδρύθηκε το 1971. Χρώματα της ομάδας είναι το πράσινο και το άσπρο. Έδρα της ομάδας είναι το Κοινοτικό Στάδιο Χλώρακας. Έχει κατακτήσει τρία πρωταθλήματα Γ΄ κατηγορίας και ένα κύπελλο Γ΄ - Δ΄ κατηγορίας.

 Ο Ακρίτας ιδρύθηκε το 1971. Την εποχή εκείνη στη Χλώρακα υπήρχαν δύο κομματικοποιημένες ποδοσφαιρικές ομάδες: ο αριστερός «Αστήρ» και ο δεξιός «Διγενής Ακρίτας» (που κατά καιρούς είχε και τις ονομασίες «Απόλλων» και «Εθνικό Κέντρον»). Στις αρχές της δεκεατίας του 1970 διεξάγετο στην επαρχία Πάφου παναγροτικό πρωτάθλημα. Επιπρόσθετα, το 1971 η κυβέρνηση επιχορηγούσε με ένα ποσό κάθε νεοϊδρυθέντα σύλλογο που είχε ως σκοπό την υγιή απασχόληση της νεολαίας. Οι Κώστας Πεντάρας, Ανδρέας Κλεοβούλου και Ευθύβουλος Χριστοδούλου αποφάσισαν να ιδρύσουν ένα υπερκομματικό σωματείο, ενώνοντας τα δύο υφιστάμενα σωματεία, το οποίο θα συμμετείχε στο παναγροτικό πρωτάθλημα. Για την ονομασία του νέου σωματείου ο Κώστας Πεντάρας είχε προτείνει το όνομα «Διγενής Ακρίτας», αλλά επειδή θεώρησε ότι το όνομα «Διγενής» θα προκαλούσε αντιδράσεις πρότεινε το «Ακρίτας» το οποίο έγινε αποδεκτό από όλους. Ο Ακρίτας αποτελεί ένα από τα ιδρυτικά σωματεία της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ) το 1971. Τις πρώτες δύο περιόδους (1971-72, 1972-73) συμμετείχε στο πρωτάθλημα και το κύπελλο της ομοσπονδίας, κατακτώντας και τις δύο περιόδους το νταμπλ. Για το λόγο αυτό το συμβούλιο της ομάδας αποφάσισε να προσπαθήσει να εντάξει την ομάδα στην Κυπριακή Ομοσπονδία Ποδοσφαίρου (ΚΟΠ). Μετά από μεγάλες προσπάθειες των μελών του σωματείου ώστε να πληροί τα κριτήρια για ένταξη του στην ΚΟΠ, ο Ακρίτας εντάχθηκε στην ομοσπονδία το 1973. Περίοδος 1973-1979 Ο Ακρίτας εντάχθηκε στις τάξεις της Κυπριακής Ομοσπονδίας Ποδοσφαίρου το 1973. Την πρώτη χρονιά συμμετείχε στο πρωτάθλημα Γ΄ κατηγορίας 1973-74 όπου και κατέλαβε την τρίτη θέση. Την περίοδο 1976-77 η ομάδα κατακτά το πρωτάθλημα Γ΄ κατηγορίας και προβιβάζεται στη Β΄ κατηγορία. 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Ακρίτας συμμετείχε στον Β΄ όμιλο. Δεκαετία 1980-1989 Παραμένει στη Β΄ κατηγορία για πέντε συνεχόμενες περιόδους μέχρι που την περίοδο 1981-82 τερματίζει στη δωδέκατη θέση και υποβιβάζεται. Την περίοδο 1983-84 τερματίζει στη δεύτερη θέση του πρωταθλήματος Γ΄ κατηγορίας και επιστρέφει στη Β΄ κατηγορία. Τις επόμενες περιόδους στη Β΄ κατηγορία τερμάτιζε στις χαμηλές θέσεις του βαθμολογικού πίνακα. Δεκαετία 1990-1999 Τις περιόδους 1990-91 και 1993-94 (όπως και την περίοδο 2003-04) ο Ακρίτας καταλαμβάνει την πέμπτη θέση της βαθμολογίας, την υψηλότερη στην ιστορία του. Την περίοδο 1998-99, μετά από 15 συνεχόμενες περιόδους στη Β΄ κατηγορία, τερματίζει στη 13η θέση του πρωταθλήματος και υποβιβάζεται στη Γ΄ κατηγορία. Δεκαετία 2000-2009 Παραμένει στη Γ΄ κατηγορία για τέσσερις περιόδους. Την περίοδο 2002-03 κατακτά τη δεύτερη θέση και προβιβάζεται στη Β΄ κατηγορία. Την περίοδο 2003-04 κατακτά για τρίτη φορά την πέμπτη θέση στη Β΄ κατηγορία. Την περίοδο 2004-05 τερματίζει στη 14η θέση και υποβιβάζεται. Στο πρωτάθλημα Γ΄ κατηγορίας 2005-06 τερματίζει στη τρίτη θέση και επιστρέφει στη Β΄ κατηγορία. Υποβιβάζεται ξανά την περίοδο 2007-08 για να επιστρέψει την περίοδο 2008-09 με την κατάκτηση του πρωταθλήματος Γ΄ κατηγορίας για δεύτερη φορά στην ιστορία του. Επιπρόσθετα, συμμετέχει στο νεοσύστατο θεσμό του κυπέλλου Γ΄- Δ΄ κατηγορίας φτάνοντας μέχρι τα ημιτελικά. Δεκαετία 2010-2019 Στη συνέχεια, ο Ακρίτας παραμένει στη Β΄ κατηγορία για τέσσερις περιόδους. Την περίοδο 2012-13 τερματίζει στη 13η θέση και υποβιβάζεται ξανά στη Γ΄ κατηγορία. Την περίοδο 2013-14 συμμετέχει για δεύτερη φορά στο κύπελλο Γ΄-Δ΄ κατηγορίας για να αποκλειστεί και πάλι στα ημιτελικά. Την επόμενη περίοδο καταφέρνει να φτάσει στον τελικό και να κατακτήσει το τρόπαιο κερδίζοντας στον τελικό την ΠΑΕΕΚ με 1-0. Την περίοδο 2015-16 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Την περίοδο 2016-17 υποβιβάστηκε στην Γ΄ κατηγορία. Την περίοδο 2017-18 τερμάτισε στην τρίτη θέση, κερδίζοντας παράλληλα την άνοδο του στη Β΄ κατηγορία. Την ίδια περίοδο έχασε στον τελικό του Κυπέλλου Γ΄ κατηγορίας - Επίλεκτης ΣΤΟΚ από τον Ονήσιλο Σωτήρας 2014. Την περίοδο 2019-20 ο Ακρίτας συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Την περίοδο 2020-21 τερμάτισε στην ενδέκατη θέση του πρωταθλήματος Β΄ κατηγορίας. Στις 30 Απριλίου 2022 εξασφάλισε την άνοδο του για πρώτη φορά στην Α΄ κατηγορία. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2020-21 καθώς και στις διοργανώσεις κυπέλλου έως και την περίοδο 2020-21. Γ΄ Κατηγορία:Πρωταθλητής (3): 1977, 2009, 2016Κύπελλο Κύπρου Γ΄ – Δ΄ κατηγορίας:Κυπελλούχος (1): 2015Α΄ κατηγορία ΠΟΑΣΠ: Πρωταθλητής (2): 1971-72, 1972-73Κύπελλο ΠΟΑΣΠ: Κυπελλούχος (2): 1971-72, 1972-73 Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Παπαμωυσέως, Στέλιος (2013). Από την ενοποίηση... στ' αστέρια (Κυπριακό ποδόσφαιρο 1953-2013). Λευκωσία: Ο Συγγραφέας. Μαυρέσης, Χρίστος (12 Ιανουαρίου 2014). «ΑΘΛΗΤΙΚΟ ΣΩΜΑΤΕΙΟ ΧΛΩΡΑΚΑΣ ΑΚΡΙΤΑΣ». akritaschloraka.blogspot.com. Αρχειοθετήθηκε από το πρωτότυπο στις 4 Ιανουαρίου 2016. Ανακτήθηκε στις 12 Απριλίου 2015. «ΑΚΡΙΤΑΣ ΧΛΩΡΑΚΑΣ». chlorakasfamouspeaple.blogspot.com. Αρχειοθετήθηκε από το πρωτότυπο στις 4 Ιανουαρίου 2016. Ανακτήθηκε στις 15 Απριλίου 2015. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου Ύμνος Ακρίτα στο YouTube